Preludium/ inngangsmusikk

*Det finnes mange måter å gå inn i kirka på. Brudeparet kan gå inn sammen, brud kan følges inn av brudens far eller noen annen. Noen vil også ha brudepiker/brudesvenner, dette er det også rom for.*

Inngangsord

Salme

*Forslag til salmer finner du også på nettsiden vår*

Skriftlesing

*Dere som brudepar kan få være med å velge noen av tekstene som skal leses her. I tillegg er det fint om noen fra følget vil lese en eller flere tekster.*

Salme eller soloinnslag

*Ta kontakt med kantor om det er spørsmål. Kantorene kan være behjelpelig med å spille til eventuelle solister.*

Tale

Ekteskapsinngåelse

*Brudeparet kan velge mellom to ulike måter å avlegge ekteskapsløfte på. Den tradisjonelle måten er at presten stiller to spørsmål til hver av brudefolkene og dere svarer så ja. Den andre måten er at brudefolkene selv fremsier ekteskapsløftene ved å gjenta etter presten: "Jeg tar deg, NN, til min ektefelle. Jeg vil elske og ære deg, og bli trofast hos deg i gode og onde dager inntil døden skiller oss".*

Overrekkelse av ringer (dette er valgfritt)

*Det er mulig for brudeparet å gi hverandre ringer under bryllupet i kirka. Da skjer overrekkelsen etter at presten har sagt: ”Gi nå hverandre ringene, som dere skal bære til tegn på løftet om troskap”. Alternativt kan brud og brudgom gjenta følgende etter presten: "NN, jeg gir deg denne ring som et tegn på mitt løfte om kjærlighet og troskap".*

Forbønn

*Forbønnen kommer etter løfteavleggelsen. Brudeparet går fram til alterringen og kneler mens presten legger hånden på hodene deres. I tillegg til presten kan også noen av gjestene være med og be for brudeparet med håndspåleggelse. Det er mulig å velge mellom ulike bønner eller be en bønn som brudeparet selv har vært med på å utforme. Etter forbønnen ber alle bønnen Vår Far i himmelen (Fader Vår).*

Soloinnslag

Salme

Velsignelse

Utgang



Dere som brudepar har stor mulighet til å være med å forme deres seremoni. Det er viktig at planlegging skjer sammen med både prest og kantor. Slik kan vi finne de beste løsningene for deres dag.

Dere kan lage og trykke egne program til vielsen eller dere kan benytte salmebøker som finnes i alle kirkene.